**Овластување полномошници**

Секој акционер може да овласти со полномошно друго физичко или правно лице како свој полномошник на седницата на Собранието.

Полномошното се издава во писмена форма со пополнување на образецот за гласање преку полномошник.

Полномошно мора да содржи комплетни податоци за идентитетот на акционерот и полномошникот, и тоа:

-          За акционерот - пополнето целосно име и презиме, своерачен потпис  и ЕМБГ  на акционер физичко лице, односно назив, седиште, печат, ЕМБС, целосно име и презиме и своерачен потпис на законскиот застапник на акционер правно лице,

-          За полномошникот -  целосно име, презиме и ЕМБГ за полномошник физичко лице, односно назив, седиште и ЕМБС на полномошник правно лице.

 - Акционерот при давањето на полномошното, може на полномошникот да му даде инструкции за начинот на гласање, поединечно за секоја од точките од дневниот ред, наведени во полномошното. Доколку во полномошното не се наведени инструкции за гласање, полномошникот може да гласа по сопствена определба.

Акционерите се должни веднаш да го известат Друштвото за секое дадено полномошно со доставување на копија од целосно пополнет образец,  на еден од следните начини:

-          По електронски пат на pravnik@pripiv.com.mk

-          По писмен пат на адреса

АД “Прилепска пиварница“ Прилеп

ул.Цане Кузманоски бр.1

Прилеп

Назнака „Собрание на акционери“

Друштвото бара дополнително утврдување на личниот идентитет на акционерот како услов за уважување на полномошното.

Полномошникот е должен при евиденција на своето присусутво на Собранието да го предаде полномошното во писмена форма во оригинал, како и да презентира документ за идентификација – лична карта или пасош.

За полномошници на Собранието можат да бидат назначени и лица кај кои постои конфликт на интерес согласно Законот за трговски друштва, под услов ако полномошниците:

-          Претходно им обелодениле на акционерите дека кај нив има конфликт на интерес и

-          Добиле конкретни инструкции за гласање во писмена форма од акционерите од кои се овластени да бидат нивни полномошници за секоја предложена точка за гласање по точките на дневниот ред на седницата на Собранието.

Друштвото на својата интернет страница ќе го објави идентитетот на назначените [полномошници кај кои постои конфликт на интерес и причините за истиот.](http://www.kb.com.mk/Handlers/GetResource.ashx?id=6eb2d25a-95df-4d7d-8000-fe8d9ff7907d)